2012. gada Brazīlijas Grand Prix

2012. gada Brazīlijas Grand Prix (oficiālais nosaukums: Formula 1 Grande Prêmio Petrobras do Brasil 2012) bija Formula 1 pasaules čempionāta . gada sezonas pēdējais, divdesmitais posms, kas norisinājās 25. novembrī Brazīlijā, Interlagušas trasē. Uzvaru guvu Džensons Batons, bet Sebastiāns Fetels, finišējot sestajā vietā, guva pietiekami daudz punktu, lai kļūtu par pasaules čempionu.

Pirms šīm sacīkstēm Sebastiāns Fetels čempionāta kopvērtējumā bija par 13 punktiem priekšā tuvākajam konkurentam Fernando Alonso, kas nozīmēja, ka Alonso būtu jāfinišē pjedestāla pozīcijā, lai potenciāli kļūtu par pasaules čempionu, ja Fetels finišētu zemā pozīcijā (un gūtu maz punktu).

 Sacīkstes 
No pirmās starta rindas startēja abi McLaren piloti, Luiss Hamiltons (kuram šī bija pēdējā sacīkste McLaren sastāvā pirms pāriešanas uz Mercedes) un Džensons Batons. Sebastiāns Fetels, startējis no ceturtās pozīcijas, sacīkšu pirmajā aplī sadūrās ar Bruno Sennu, tomēr turpināja sacīkstes pēdējā, 24. pozīcijā. Lietainajā trasē Fetelam izdevās strauji atgūt pozīcijas, kamēr viņa konkurents cīņā par čempiona titulu, Fernando Alonso, turpināja sacīkstes pirmajā sešiniekā.

Lietum pieņemoties spēkā, lielākā daļa pilotu mainīja riepas, kamēr Džensons Batons un Force India pilots Niko Hilkenbergs turpināja braukt ar slikiem, kas izrādījās pareizs lēmums, jo lietus drīz vien pierima un pārējie atkal mainīja riepas uz sausā laika riepām, nodrošinot Batonam un Hilkenbergam gandrīz minūtes pārsvaru pār tuvākajiem sekotājiem. Sacīkšu 19. aplī Hilkenbergs apdzina Batonu.

Trasē atrodošos formulu detaļu dēļ 23. aplī trasē devās drošības mašīna, likvidējot līderu lielo pārsvaru. Alonso un Fetels tobrīd atradās attiecīgi ceturtajā un piektajā pozīcijā. Pēc sacīkšu atsākšanās Sauber braucējs Kamui Kobajaši apdzina Fetelu, bet Hamiltons — Batonu un vēlāk, Hilkenbergam kādā līkumā saslīdot un zaudējot ātrumu, Hamiltons kļuva par sacīkšu līderi, tomēr Hilkenbergs turpināja cieši sekot Hamiltonam un 54. aplī starp braucējiem, kas bija atpalikuši par apli, Hilkenbergs vēlreiz zaudēja kontroli pār formulu, ietriecās Hamiltona formulā, liekot tam izstāties, savukārt pats Hilkenbergs saņēma boksu caurbraukšanas sodu, kā rezultātā viņš atkrita uz piekto vietu, kurā arī finišēja. Pēc šīs sadursmes vadību pārņēma Batons.

Lietum atsākoties, Fetels bija viens no pirmajiem, kas devās boksos mainīt riepas, tomēr radio sakaru traucējumu dēļ viņa komanda nebija tam gatava un viņš zaudēja laiku. Tikmēr Ferrari pilots Felipe Masa bija izvirzījies otrajā vietā, bet 62. aplī palaida garām komandas biedru Alonso.

Mihaels Šūmahers savas karjeras pēdējā sacīkstē bija startējis no 13. pozīcijas un neilgi pirms sacīkšu beigām bija salīdzinoši augstajā sestajā pozīcijā, bet, kad viņu panāca tautietis Sebastians Fetels, Šūmahers palaida viņu garām bez cīņas, atvieglojot Fetela cīņu par čempiona titulu.

Stiprajā lietū dažus apļus pirms finiša avāriju piedzīvoja Force India pilots Pauls di Resta, trasē izbrauca drošības mašīna un sacīkstes tā arī noslēdzās. Alonso finišēja otrais, bet Fetels — sestais, čempionāta kopvērtējumā par trim punktiem apsteidzot Alonso un līdz ar to izcīnot trešo čempiona titulu pēc kārtas.

11. vietā finišēja Caterham pilots Vitālijs Petrovs, ļaujot komandai konstruktoru kausa kopvērtējumā apsteigt Marussia.

Hamiltonam izstājoties un abiem Ferrari pilotiem finišējot pjedestāla pozīcijās, Ferrari izdevās noturēt otro vietu kopvērtējumā.

Pēc sacīkstēm medijos un F1 sabiedrībā tika plaši diskutēts par vairākiem Sebastiana Fetela apdzīšanas manevriem, kurus viņš it kā bija veicis dzelteno karogu zonās. Ferrari pat nosūtīja oficiālu vēstuli FIA, lūdzot skaidrojumu par šo manevru atbilstību noteikumiem. Ja Fetelam tiktu piemērots tipiskais 20 sekunžu sods par šādu pārkāpumu, viņa sacīkšu rezultāts būtu devītā nevis sestā vieta, kas nozīmētu, ka par čempionu kļūtu Alonso. Tomēr FIA atbildēja, ka konkrētie apdzīšanas manevri nebija noteikumu pārkāpumi.

 Rezultāti 
 Kvalifikācija 
   Pilots Komanda 1. sesija 2. sesija 3. sesija  1 4  Luiss Hamiltons McLaren-Mercedes 1:15.075 1:13.398 1:12.458 1 2 3  Džensons Batons McLaren-Mercedes 1:15.456 1:13.515 1:12.513 2 3 2  Marks Vebers Red Bull-Renault 1:16.180 1:13.667 1:12.581 3 4 1  Sebastiāns Fetels Red Bull-Renault 1:15.644 1:13.209 1:12.760 4 5 6  Felipe Masa Ferrari 1:16.263 1:14.048 1:12.987 5 6 18  Pastors Maldonado Williams-Renault 1:16.266 1:13.698 1:13.174 16 7 12  Niko Hilkenbergs Force India-Mercedes 1:15.536 1:13.704 1:13.206 6 8 5  Fernando Alonso Ferrari 1:16.097 1:13.856 1:13.253 7 9 9  Kimi Reikenens Lotus-Renault 1:16.432 1:13.698 1:13.298 8 10 8  Niko Rosbergs Mercedes 1:15.929 1:13.848 1:13.489 9 11 11  Pauls di Resta Force India-Mercedes 1:15.901 1:14.121 10 12 19  Bruno Senna Williams-Renault 1:15.333 1:14.219 11 13 15  Serhio Peress Sauber-Ferrari 1:15.974 1:14.234 12 14 7  Mihaels Šūmahers Mercedes 1:16.005 1:14.334 13 15 14  Kamui Kobajaši Sauber-Ferrari 1:16.400 1:14.380 14 16 16  Daniels Rikardo Toro Rosso-Ferrari 1:16.744 1:14.574 15 17 17  Žans Ēriks Verņs Toro Rosso-Ferrari 1:16.722 1:14.619 17 18 10  Romēns Grožāns Lotus-Renault 1:16.967  18 19 21  Vitālijs Petrovs Caterham-Renault 1:17.073 19 20 20  Heiki Kovalainens Caterham-Renault 1:17.086 20 21 24  Timo Gloks Marussia-Cosworth 1:17.508 21 22 25  Šarls Piks Marussia-Cosworth 1:18.104 22 23 23  Narains Kartikejans HRT-Cosworth 1:19.576 23 24 22  Pedro de la Rosa HRT-Cosworth 1:19.699 24107% laiks: 1:20.330Avots:
Piezīmes
 — Pastors Maldonado saņēma desmit starta vietu sodu par sezonas laikā saņemto trešo piezīmi — šajā gadījumā par to, ka nebija pamanījis FIA aicinājumu uz pārbaudi kvalifikācijas otrajā sesijā.

Sacīkstes
 Vieta Nr. Pilots Komanda Apļi Laiks/izstāšanās  Punkti 1 3  Džensons Batons McLaren-Mercedes 71 1:45:22.656 2 25 2 5  Fernando Alonso Ferrari 71 +2.734 7 18 3 6  Felipe Masa Ferrari 71 +3.615 5 15 4 2  Marks Vebers Red Bull-Renault 71 +4.936 3 12 5 12  Niko Hilkenbergs Force India-Mercedes 71 +5.708 6 10 6 1  Sebastiāns Fetels Red Bull-Renault 71 +9.453 4 8 7 7  Mihaels Šūmahers Mercedes 71 +11.907 13 6 8 17  Žans Ēriks Verņs Toro Rosso-Ferrari 71 +28.653 17 4 9 14  Kamui Kobajaši Sauber-Ferrari 71 +31.250 14 2 10 9  Kimi Reikenens Lotus-Renault 70 +1 aplis 8 1 11 21  Vitālijs Petrovs Caterham-Renault 70 +1 aplis 19 12 25  Šarls Piks Marussia-Cosworth 70 +1 aplis 22 13 16  Daniels Rikardo Toro Rosso-Ferrari 70 +1 aplis 15 14 20  Heiki Kovalainens Caterham-Renault 70 +1 aplis 20 15 8  Niko Rosbergs Mercedes 70 +1 aplis 9 16 24  Timo Gloks Marussia-Cosworth 70 +1 aplis 21 17 22  Pedro de la Rosa HRT-Cosworth 69 +2 apļi 24 18 23  Narains Kartikejans HRT-Cosworth 69 +2 apļi 23 19 11  Pauls di Resta Force India-Mercedes 68 Avārija 10 Izst. 4  Luiss Hamiltons McLaren-Mercedes 54 Sadursme 1 Izst. 10  Romēns Grožāns Lotus-Renault 5 Avārija 18 Izst. 18  Pastors Maldonado Williams-Renault 1 Avārija 16 Izst. 19  Bruno Senna Williams-Renault 0 Sadursme 11 Izst. 15  Serhio Peress Sauber-Ferrari 0 Sadursme 12Avots:

 Kopvērtējums 

Braucēju čempionāts
 Vieta Pilots Punkti 10px 1  Sebastiāns Fetels 281 10px 2  Fernando Alonso 278 10px 3  Kimi Reikenens 207  10px 4  Luiss Hamiltons 190 10px 1 5  Džensons Batons 188

Konstruktoru čempionāts
 Vieta Komanda Punkti 10px 1  '''Red Bull-Renault 460 10px 2  Ferrari 400 10px 3  McLaren-Mercedes 378 10px 4  Lotus-Renault 303 10px 5  Mercedes 142

 Piezīme: abās punktu ieskaitēs parādītas tikai pirmās piecas pozīcijas.

 Atsauces 

Brazīlijas
Kategorija:Brazīlijas Grand Prix